1,3-இருகுளோரோபென்சீன்

1,3-இருகுளோரோபென்சீன் (1,3-Dichlorobenzene) என்பது C6H4Cl2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெட்டா-இருகுளோரோபென்சீன், மெட்டா டைகுளோரோபென்சீன், 1,3-டைகுளோரோபென்சீன் என்ற பெயர்களாலும் இச்சேர்மம் அழைக்கப்படுகிறது. அரைல் குளோரைடு வகை சேர்மமாக வகைப்படுத்தப்படும் இச்சேர்மம் இருகுளோரோபென்சீனின் மாற்றியமுமாகும். இருகுளோரோபென்சீனின் மூன்று மாற்றியங்களில் 
இது மிகக் குறைவாகக் காணப்படுகிறது. தண்ணீரில் கரையாமல்  நிறமற்ற திரவமாக உள்ளது.  பென்சீனின் குளோரினேற்றத்தின் போது சிறிய அளவில் உடன் விளைபொருளாகத் தோன்றுகிறது.  ஆனால் 3-குளோரோ அனிலினின் சாண்ட்மேயர் வினையால் நேரடி முறையிலும் தயாரிக்க இயலும்.  அதிக வெப்பநிலையில் மற்ற டைகுளோரோபென்சீன்களின் மாற்றியமாதல் வினையிலிருந்தும் ஐசோமரைசேஷனிலிருந்தும் 1,3-இருகுளோரோபென்சீன் உருவாகிறது.U. Beck, E. Löser "Chlorinated Benzenes and other Nucleus-Chlorinated Aromatic Hydrocarbons" in Ullmann's Encyclopedia of Industrial Chemistry, 2012, Wiley-VCH, Weinheim. 

தீங்குகள் 
1,3-குளோரோபென்சீன் எரியக்கூடியதாகும். அபாயகரமான சிதைவுப் பொருட்களான  கார்பன் மோனாக்சைடு, கார்பன் டை ஆக்சைடு, குளோரின், ஐதரசன் குளோரைடு வாயு ஆகியன இச்சேர்மத்தின் சிதைவால் உருவாகின்றன. மேலும் இது நீர்வாழ் உயிரினங்களுக்கு நீண்டகால விளைவுகளைக் கொண்ட நச்சுத்தன்மை வாய்ந்தது. 

மேற்கோள்கள்

பகுப்பு:குளோரோபென்சீன்கள்